สวัสดีค่ะ ดิฉันอายุ 23ปี มีอาการปวดหัวเวลาเดิมซ้ำๆมาประมาณ1สัปดาห์แล้ว จะเริ่มปวดช่วงประมาณ11.00 น. จนถึงช่วงเย็นๆเลยค่ะ จุดที่ปวดก็คือช่วงขมับซ้ายและขวา สลับกัน บางวันปวดด้านซ้าย บางวันปวดด้านขวา ปวดแบบตุ๊บๆเวลาเดินก็จะรู้สึกสะเทือน และจะปวดช่วงกระบอกตาด้วยค่ะ ช่วงแรกที่ปวดคิดว่าตัวเองใช้สายตามากเกินไป เพราะทำงานจ้องจอคอมพิวเตอร์ แต่วันที่ไม่ได้ทำงาน ก็ปวดเช่นเดียวกันค่ะ สำหรับการพักผ่อน คือเข้านอนประมาณห้าทุ่มถึงเที่ยงคืน ตื่นเจ็ดโมงเช้า บางวัน เคยกินยาพาราแล้วก็ไม่หายค่ะ ควรทำอย่างไรดีขอบค่ะ
สวัสดีค่ะ อาการปวดหัวแบบที่กล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งถ้าปวดตรงกระบอกตาและมักเป็นมากเมื่อเริ่มมีการใช้งานแล้ว จะนึกถึงปวดหัวจากการใช้งานมากที่สุดการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์เช่น ไอบูโพรเฟน ซึ่งจะออกฤทธิ์ลดปวดได้มากกว่าพาราเซตามอลเล็กน้อยสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์